Twitter kompaniyasining sobiq bosh menejyeri Kevin Vayl Instagram’da xuddi shunday vazifani bajarishga kirishdi. Bu haqda Re/Code xabar bergan. Xabar qilinishicha, Instagram Vaylni u Twitter’dan ketgani haqida e’lon qilganidan 1 oy o‘tib, ishga yolladi. Bundan oldin Instagram’da bosh menejyer vazifasini Piter Deng bajarib kelayotgandi. Ayni vaqtda u Oculus loyihasi bilan shug‘ullanishni boshlagan. Instagram fotoxizmati Facebook kompaniyasiga tegishli hisoblanadi. Shu tariqa, Kevin Vayl Twitter’ning to‘g‘ridan-to‘g‘ri raqibi tomoniga o‘tdi. Vayl Twitter’da 5 yil davomida faoliyat ko‘rsatgan, 1 oy oldin u va yana 2 menejyer, Aleks Retter va Keti Jyeykobs ishdan ketgandi.